คราวนี้นายลักกี้จะพาไปชิมไกลถึงบางพลีกันเลยนะครับ เพราะนายลักกี้มีโอกาสได้แวะเอาของไปให้คนรู้จักแถวๆนั้น 
และขากลับได้ผ่านร้านร้านอาหารร้านหนึ่ง ที่มีชื่อร้านว่า "ขนมจีน" เลยกะจะเข้าไปกินซักหน่อย แต่เมนูขนมจีนดันหมดเลยได้กินอย่างอื่นแทน
และร้านอาหารที่ผมจะมารีวิวในวันนี้คือ

ร้าน ขนมจีนหล่มสัก ครับ ^o^

ที่ตั้ง : หน้าหมู่บ้านเอื้ออาทร บางโฉลง ครับ
การเดินทาง : ขับมาทางเส้น บางนา-ชลบุรี ประมาณกิโลเมตรที่ 17 กลับรถ และขับรถเข้าไปในซอยวัดบางโฉลงใน เรื่อยๆแล้วจะเจอร้านอยู่ทางด้านซ้ายมือ (ซอยลึกนะ)

ร้าน ขนมจีนหล่มสัก เป็นร้านที่มีชื่อร้านขึ้นต้นว่าขนมจีน แต่เมนูร้านดันมีอาหารที่หลากหลายมากมาย ทำให้นายลักกี้เกิดความสับสนในการสั่งเล็กน้อย
ร้านจะเป็นร้านอยู่บริเวณริมคลอง (น้ำใส) เป็นลักษณะแบบไม้ๆ เป็น Open Air อากาศโปร่งสบาย น่านั่งทั้งตอนบบ่ายๆและค่ำๆ
แต่ติดอยู่อย่างเดียวคือยุงเยอะไปหน่อยในตอนกลางคืน

เมนูอาหารของทางร้านก็จะเป็นเหมือนร้านอาหารทั่วๆไปเลยครับ มีทั้ง ข้าวจานเดียว กับข้าว เสต็ก และอื่น
โดยราคาต่อจานนั้น ผมว่าสูงกว่าร้านอาหารตามสั่งทั่วไปนิดๆ แต่ก็ไม่ถึงกับแพงขนาดร้านอาหารดังๆครับ

สำหรับในวันนี้ผมสั่ง
1. เสต็กปลาชุบเกร็ดขนมปังทอด (69 บาท) ครับ ได้ปลาชุบเกร็ดขนมปังทอดแบบชิ้นไม่ใหญ่มาก ทอดสุกกรอบและอร่อยใช้ได้ แต่มีน้ำสลัดผักบนจานไหลมาที่เสต็ก ทำให้หายกรอบอร่อยไปบางส่วนเลย
2. เสต็กหมู (69 บาท) รสชาติธรรมดาครับ ไม่ได้ดีเด่นอะไรเป็นพิเศษ

สรุปคะแนนตามความคิดเห็นของผม (เต็ม 5 คะแนน)
รสชาติ : 2.5 = เฉยๆครับร้านนี้ ปลาชุบเกร็ดขนมปังอร่อย แต่เพราะเครื่องบนจานเลยทำให้รสชาติแย่ลงไปเลย
บรรยากาศ : 3.5 = ร้านก็โอเคนะครับ บรรยากาศดี ถ้าร้านยุงไม่เยอะนะ จะน่านั่งมากเลยครับ
บริการ : 3 = บริการได้ตามมาตรฐานครับ
ราคา : 2.5 = ส่วนตัวแล้วคิดว่าแพง เพราะทั้งเสต็กปลาและหมู ชิ้นเล็กกว่าที่คิด ไม่อิ่มๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 30 / 01 / 55

มาดูรูปกันดีกว่าครับ